**Tehtävä ihmisoikeuksista**

**Opetuskokonaisuus lapsen oikeuksista**

1-4lk.

Elämänkatsomustiedon opetussuunnitelman mukaan 1-5 lk: n oppilaan tavoitteisiin kuuluu mm.

tutustua ihmisoikeuksiin. Pienimpien kanssa on ehkä helpompi aloittaa häntä itseään lähempänä

olevista asioista eli lasten oikeuksista. He voivat aloittaa rakentamaan omaa maailmankuvaansa ja

käsityksiään oikeudenmukaisuudesta ja sen toteutumisesta eri puolilla maailmaa. Tässä

suunnitelmassa on ajateltu käytäväksi läpi vain osa lasten oikeuksien julistuksen 54:stä artiklasta.

Oppilaat oppivat käsitteitä kuten: ihmisoikeus, perustarve, ihmisarvo.

Opetus on ajateltu ajoittuvaksi ennen oman koulun järjestämää Unicef-kävelyä.

1. tunti

HALUT – TARPEET OIKEUDET, ASIAT JOISTA EMME VOI LUOPUA

Opitaan ymmärtämään halun ja tarpeen ero. Perustarpeista emme voi luopua, ne ovat siis

oikeuksia. Ihmisoikeudet ja erityisesti lasten oikeudet.

Tunnin ohjelma: 34

hengen lapsiryhmille jaetaan kortit jotka esittävät haluja/tarpeita kuten:

ravitseva ruoka, puhdas vesi, mahdollisuus harjoittaa uskontoa, polkupyörä, mahdollisuus

kertoa mielipide, terveydenhoito, oma huone, hampurilaisateria, suojelu syrjinnältä, koulutus,

CDsoitin, lomamatka, koti, oma tietokone, puhdas ilma, suojelu hyväksikäytöltä ja

heitteillejätöltä. Lisäksi jaetaan neljä tyhjää korttia. Lapset saavat hetken tutkia kortteja.

Lapsille kerrotaan tarinaa, jossa he ovat etuoikeutettuja lähtemään asuttamaan uutta planeettaa.

Hallituksen päätöksellä he saavat mukaansa korteissa kuvatut asiat ja neljä asiaa, jotka he saavat

itse päättää.

Tarinaa jatketaan niin, että avaruusalukseen mahtuukin mukaan 14 korttien asioista. Lasten

tulee karsia korttien avulla tarpeettomat pois.

Yllättäen avaruusalus onkin luultua ahtaampi ja joudutaan edelleen luopumaan kuudesta asiasta.

Jokaiselle ryhmälle jää jäljelle 8 korttia.

Keskustellaan koko ETryhmän

kanssa korttien karsimisprosessista. Mistä oli helppo luopua?

Mistä piti keskustella paljon? Mistä olivat erimielisiä?

Keskustelussa pyritään tuomaan esiin käsitteet tarve, halu, välttämätön ja tarpeeton.

Lopuksi ryhmät tekevät valitsemistaan viimeisistä korteista kartongille liimaamalla ”taulut”.

2. tunti

UNICEF

LASTEN OIKEUKSIEN ARTIKLAT 1 JA 2

Tutustutaan Unicefiin ja sen toimintaan kevyesti, lapsen oikeuksien sopimukseen ja erityisesti sen

1:een ja 2:een artiklaan. (Jokainen alle 18 –vuotias on lapsi, lapsen hyvinvointi ei saa riippua

ulkonäöstä tai asuinpaikasta.)

Tunnin ohjelma: Yleistä keskustelua siitä, mikä tekee ihmisestä ainutlaatuisen yksilön.

Kirjoitetaan asioista lista näkyville. Mietitään omat erityispiirteet. Jokainen on arvokas.

Unicefin kalvoja ja yleistä tietoa Unicefin toiminnasta ja Lasten oikeuksien sopimuksesta. 

Oikeudet kuuluvat kaikille. Kuunnellaan laulu ”Mistä tunnet sä ystävän”. Miten voidaan auttaa

niitä, joilla asiat eivät ole hyvin?

Began tarina. Opettaja lukee Began tarinan Unicefin Oikeuden aika! –materiaalista. Näytetään

kalvolla osa Lasten oikeuksista. Mietitään mitkä oikeudet eivät toteudu Began kohdalla. Opettaja

lukee vielä laajemman version Began tarinasta. Näin saadaan tietää kuinka Unicef vaikutti Began

elämään. Piirrostehtävä Begasta.

3. tunti

LASTEN OIKEUKSIEN ARTIKLAT 7, 8, 24

Tutustutaan terveydenhuoltoon ja lasten rekisteröintiin Suomessa ja maailmalla. Unicefin toimet

näiden asioiden puitteissa.

Tunnin ohjelma: Soitetaan filippiiniläistä musiikkia. Opettaja lukee Karimin tarinan Unicefin

materiaalista. Keskustellaan syntymän rekisteröimisestä oppilaiden ja paikalle kutsutun

terveydenhoitajan kanssa. Terveydenhoitaja kertoo meidän tavastamme rekisteröidä kansalaiset.

Hän voi myös esitellä suomalaista syntymätodistusta.

Samalla kertaa terveydenhoitaja kertoo suomalaisten lasten terveydenhoidosta ja mm.

rokotusohjelmasta. Verrataan tilannetta maailman köyhimmissä asuvien lasten tilanteeseen.

Opettaja tai terveyden hoitaja kertoo/lukee Mosambikilaisen Lisan tarinan (polio!) Unicefin

materiaalista.

Kotitehtäväksi kysyä vanhemmilta omasta nimestä, syntymätodistuksesta ja rokotuksista.

4. tunti

LASTEN OIKEUKSIEN ARTIKLA 28

Tutustutaan lasten oikeuteen saada koulutusta ja miten kouluttautumattomuus vaikuttaa lapsen

elämään myöhemmin. Unicefin toiminta asian tiimoilta.

Tunnin ohjelma: Kysellään lasten kotoa saamista tiedoista omasta nimestään ja

syntymätodistuksestaan. Todetaan vielä, että heidät kaikki on siis rekisteröity omalla nimellään

ja siis oikeutettuja käymään Suomessa koulua. Lasten oikeus koulutukseen on artikla numero

28.

Pienissä ryhmissä oppilaat tekevät ajatuskartan siitä miksi käyvät koulua. Käydään asia läpi

vielä Unicefin kalvojen avulla.

Opettaja lukee Sostikan ja Muunan tarinan. Keskustellaan tarinan herättämistä ajatuksista.

Mitkä asiat ovat tyttöjen kohdalla hyvin/huonosti? Mitä mieltä aamukoulusta? Millainen

tulevaisuus mahtaa tytöillä olla?

Tehdään tehtävä Annasta, joka ei osaa lukea. Tehtävä on moniste, jossa on puu. Puussa on

lauseita, jotka kertovat Annan elämästä. 12luokkalaiset

piirtävät kuvan Annasta. 34

luokkalaiset yrittävät järjestää puun lauseet johdonmukaiseksi syyseuraus

–kokonaisuudeksi.

Kootaan työt värikkäille kartongeille ja kiinnitetään seinälle.

\* \* \* \* \* \* \* \*

Kokonaisuudessa on käytetty hyväksi Unicefin materiaaleja: Oikeuden aika! kirjanen,

kalvosarja Lasten oikeuksista, Lapsen oikeudet –kirjaa, sekä nettisivua

http://global.finland.fi/kyla/lukutaito6.jpg